《昌甫寄酒蛤辣螺新蟹皆山味所久无》
宋代·韩淲

蛤蜊因酒得天全，踞无龟壳吾非仙。六跪二螯犹回旋，左手急持思拍船。

螺之辣者真海鲜，每或酌侑能醒然。竹隐君其诗中权，知我托落醉欲眠。

走送三物寸简传，青灯山牖瓶梅边。食之既矣吟一篇，比耶兴耶今何年。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。